Kjernevirksomheten er psykoterapi – i grupper, for par og for familier, samt psykopedagogisk arbeid. En sentral ambisjon for virksomheten er «Lave terskler og høye kompetanser». Instituttet har derfor flere såkalte lavterskeltilbud. Eksempelvis tilbyr instituttet en gratis drop in-time der behandlerne kan ta imot både personer med spiseforstyrrelse og personer som søker råd og veiledning på vegne av en nærstående med spiseforstyrrelse. Et annet tiltak kalles «Familiehjelpen – Rask Respons», som skal gi familier med «nysyke» barn og unge med spiseforstyrrelser meget rask hjelp.